Вермилион - Википедија

# Вермилион

### Од Википедија, слободна енциклопедија

Издавачката куќа Вермилион постои од септември 2006 година и нејзината издавачка дејност е насочена исклучиво кон децата и младите. Нејзината мисија е на децата и младите да им понуди приказни и идеи кои се истовремено забавни и поучни, кои поттикнуваат креативност и критичко размислување, ги прифаќаат различностите како извор на богатство а не на проблеми, и инспирираат културен дијалог и мир.

Првото издание на Вермилион, книгата “Петар Пан во црвено” од Џералдин Макоркран (прво официјално продолжение на детската класика “Петар Пан” од Џемс Бери) беше издадена во април 2007 година. Сакајќи да даде пример за она што го кажува, Вермилион уште од самиот почеток на својата работа разви програма за социјална одговорност. Од првото издание на Вермилион, 10% од цената на секоја продадена книга претставува донација за Институтот за белодробни заболувања кај децата - Козле.

Со цел да ги поттикне младите автори за деца во Македонија, едновремено промовирајќи ги вредностите на културата на мир, Вермилион во април 2007 година ја воспостави откупната награда за необјавена книга за деца напишана од автор од Македонија која промовира мир и толеранција. Наградата ќе се доделува секоја година на 4 април, Меѓународниот ден на литературата за деца. За прв пат ќе биде доделена во 2008 година.

Издавачката куќа Вермилион има за цел да ја развива желбата за читање кај децата и младите, примањето на позитивните културни вредности, прифаќањето на различностите и одговорноста кон заедницата.

## [уреди] Надворешни линкови

- Вермилион

- Сајт на денот

Преземено од "http://mk.wikipedia.org../../../%D0%B2/%D0%B5/%D1%80/%D0%92%D0%B5%D1%80%D0%BC%D0%B8%D0%BB%D0%B8%D0%BE%D0%BD.html"

Категорија: Македонски издавачки куќи

##### Views

- Статија
- Разговор
- Тековна верзија

##### Пребарај